text: Politiet tavse om Vejlegården
  28 december 2012 kl. 10.09
  Der er dykkere i åen ved restaurant Vejlegården her til formiddag. Politiet vil ikke sige hvorfor.
  Det er dykkere fra frømandskorpset, der er i åen ud for restaurant Vejlegården i Vejle, oplyser DR Trekanten.
  Der efterforskes stadig efter den brand, der opstod i restauranten kort før jul.
  Politiet er tavse om, hvad dykkerne leder efter.
  - I nogle tilfælde har vi brug for offentlighedens hjælp til en sag, men det er ikke tilfældet her, siger Brian Voss Olsen fra Sydøstjyllands Politi til DR Trekanten.
  I det hele taget har politiet hidtil ikke villet sige noget om fterforskningen.
  